बिटिएदि आव बो गोबां हा दखल खालामना लाग्रा दं। आयेन बेरेखा दखल खालामनाय सेंग्रा फोरखौ होखारनायनि सिगां नो बिसोरनि थाखाय गुबुन राहा लानो नांगोन। होखारनायनि उनाव मोनसे आन्दोलन जनायखौ जो लुबैया, मोजाङै सावरायलायनानै होखारनायनि बेबस्था खालामनो नांगोन। समाज खौ माबोरै मोजां खालामनो हायो बेनि सायाव साननाय जादों। जोंनि गेजेराव बर, असमिया बङालि, मुसलमान आदिबासि होनन गोसो आव साननाय आ फैगोन अब्ला जों लुबैनाय समाज दानो हानाय नङा। बाग्सा जिला नि सालबारि आव ईउपिपिएल दोलो नि मोनसे गोनांथार मेल आव बाहागो लानायनि उनाव खौरांगिरिफोरनि सिगाङाव बेबायदि बुंदों।